OpenLLM-France/wikimedia huggingface dataset:
# Am izar

Am izarrak edo lerro metalikodun izarrak euren espektruak zinka, estrontzioa, kobrea, zirkonioa eta barioa bezalako metalentzat (hortik m hizkia) xurgapen lerro indartsu eta sarritan aldakorrak, eta kaltzioa eta/edo eskandioa bezalakoentzat gutxiegitasunak dituzten izarrak dira. Eduki anomalo hauek argia hobeto xurgatzen duten elementuren batzuk azalera bultzatuak izateagatik gertatzen da, beste batzuk, grabitatearen ondorioz hondoratu egiten diren bitartean. Efektu hau soilik errotazio abiadura baxua bada gertatzen da.
Ohi, A motako izarrek azkar biratzen dute, baina Am izar gehienak bi izarren errotazioa itsasaldiaren indarraren ondorioz moteldua izan den sistema bitar baten zati dira.
Lerro metalikodun izarrik ezagunena Sirio da (α Canis Majoris). Ondorengo taulan mota honetako zenbait izar agertzen dira, euren itxurazko magnitudearen arabera sailkatuak.
* WW Aurigae eta Acubens A bi osagaiak Am izarrak diren izar bitarrak dira

## Ikus, gainera

* Izar berezi
* Izar errotazio

## Kanpo estekak

* Datuak: Q451152
# Ama

    Artikulu hau seme-alabak dituen emakumeari buruzkoa da; beste esanahietarako, ikus «Ama (argipena)».
    Agian, generoz bereizi gabe gurasoen gaiari buruz jakin nahi zenuen.
Ama seme-alaba bat edo gehiago eduki edo guraso bezala hezi duen emakumezkoari deritzo. Gizonezko baliokidea aita da.
Urtero, amaren eguna ospatzen da munduko herrialde askotan. Kristauek Andre Mariari Ama Birjina deitzen diote Jainkoaren Amatzat dutelako.
Amatxo amari deitzeko era familiarra da.

## Ikus, gainera

* Ama Birjina
* Amaren eguna
* Aita
* Guraso
* Matriarkatu

## Kanpo estekak

* Datuak: Q7560
* Multimedia: Mothers / Q7560
# Ama-semeak Arantzazuko kondairan

Ama-semeak Arantzazuko kondairan Salbatore Mitxelena idazle zarautztarrak idatzitako saiakera erlijio liburua da, 1951ean Aránzazu argitaletxearen bidez argitaratutakoa. Liburuak marrazkiez eta argazkiez apainduta dator. Marrazkiak Xabier Eulatek egin zituen. Azalaren marrazkia Santos Etxeberriak egin zuen. Liburuaren helburua santutegiaren historia goraipatzea da, bereziki santutegi berria egiten hasi zen unean.

## Kapituluak

Liburuak hitzaurrea eta hamabi kapitulu ditu:
* I. Agerkuntza
* II. Pakea
* III. Antxe, Arantzazun!
* IV. Prantzizkotarrak
* V. Eliz-komentuak eta erreketak
* VI. Erromeriak
* VII. Gau-bijiliak
* VIII. Mirariak eta mesedeak
* IX. Mendi santuko dirdaiak
* X. Gainbera
* XI Koroazioa ta zaindaritza
* XII. Gaurko Arantzazu
Hamabi kapituluekin batera eraiki behar zen basilika berriari buruzko gogoetak bildu zituen beste kapitulu batean:
* Basilika berriari buruz

## Kanpo estekak

* Datuak: Q61069325
# Am Großen Bruch

Am Großen Bruch Alemaniako udalerri bat da, Saxonia-Anhalt estatuan. Azken zentsuaren arabera 2.029 biztanle zituen, 50,12 kilometro koadroko azaleran.

## Kanpo estekak

* Datuak: Q451332
* Multimedia: Am Großen Bruch / Q451332
# Am Salzhaff

Am Salzhaff Alemaniako udalerri bat da, Mecklenburg-Aurrepomerania estatuan. Azken zentsuaren arabera 519 biztanle zituen, 15,45 kilometro koadroko azaleran..

## Kanpo estekak

* Datuak: Q451448
* Multimedia: Am Salzhaff / Q451448
# Am Timan

Am Timan (arabieraz: أم تيمان‎, ʾUmm Tīmān) Txadeko hiria da, herrialdearen hego-ekialdean dagoena. Salamat eskualdeko hiriburua da.

## Demografia

| Urtea | Biztanleria |
| 1993 | 21.269 |
| 2008 | 30.443 |

## Erreferentziak

* ↑ Berria. Estilo Liburua. .

## Kanpo estekak

* Datuak: Q451529
* Multimedia: Am Timan / Q451529
# Am Mellensee

Am Mellensee Alemaniako udalerria da. Brandenburgo estatuan kokatuta dago, [[Teltow-Fläming (barrutia)|Teltow-Fläming]] barrutian. 2014an 6.440 biztanle zituen 104,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q451382
* Multimedia: Am Mellensee / Q451382
# Am Ohmberg

Am Ohmberg Alemaniako udalerria da. Turingia estatuan kokatuta dago, [[Eichsfeld (barrutia)|Eichsfeld]] barrutian. 2014an 3.775 biztanle zituen 31,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q451378
* Multimedia: Am Ohmberg / Q451378
# Ama-esne

Ama-esnea emakumeek beren umeak elikatzeko titietan ekoizten duten esnea da. MOEaren arabera ume jaioberrien heriotzen kopurua ia milioi batean jaitsi liteke munduko ume guztiak ama-esnez elikatuko balira
Ikerketa askok garbi frogatu dute edoskitzaroan zehar ama-esnea jasotzeak onura asko dakarzkiola umeen osasunari.
Historian zehar ama-esnea ama naturalak ez ziren beste emakume batzuek ematen zioten umeei. Horiek inude izeneko emakumeak ziren.
Jaioberriarentzat ez ezik, amarentzat ere onura ugari ditu bularra emateak; besteak beste, bularreko minbiziaren arriskua gutxitzen du

## Ekoizpena eta osaketa

Prolaktina eta oxitozina hormonen eraginpean umea jaio ondoren emakumeek esnea ekoizten dute. Haurdunaldian, estrogeno eta progesteronaren kontzentrazio handiek bularrak handitzen dituzte. Karena kanporatzerakoan estrogenoen mailak nabarmen jaisten dira, eta horrek edoskitzearen hasiera dakar. Estrogenoek prolaktinaren sintesia inhibitzen dute (horregatik, bularra eman nahi ez duten emakumeei estrogenoak ematen zaizkie); estrogenoen jaitsierak prolaktinaren sintesia errazten du, eta baita esnearen ekoizpena ere
Lehenengo egunetako ama-esneari oritza deritzo. Oritzak antigorputz asko ditu, haur jaioberria mikrobio patogenoen aurka babestuko dutenak. Kontuan hartu behar da jaioberriak lehenengo egunetan immunitate-sistema oso ahula daukala, eta oritzak funtsezko babesa ematen diola.
Osaketari dagokionez, emakumeen esneak koipeak (%4,5), proteinak (%0,9), gluzidoak (%7) eta mineralak (%0,2) ditu. Koipea da ama-esnearen energia-iturri nagusia, eta gantz-azido esentzialak eta kate luzeko gantz-azido poliasegabeak ditu. Proteinen artean kaseina, α-laktoalbumina eta hainbat immunoglobulina (antigorputz) aipa daitezke. Gluzidoen artean laktosa da nagusia. Horretaz gain, mineralak, bitaminak, entzimak eta hormonak ere baditu, ume jaioberriaren eskakizun nutritiboak asetzen dituztenak.
Nolanahi ere, amaren dietak ere eragina du ama-esnearen osaketa kimikoan.
Bestalde, ama-esneak bifidus faktore izeneko substantzia dauka, Bifidobacterium bakterioaren hazkuntza sustatzen duena. Bifidobacterium bakterio oso onuragarria da, jaioberriaren heste-traktua kolonizatu eta mikrobio patogenoen hazkuntza eragozten duelako

## Kanpo estekak

* Amaren bularra, haurraren janari
* Datuak: Q22728
* Multimedia: Human milk / Q22728

## Erreferentziak

* ↑ OMS, alimentación del lactante y del niño pequeño M.O.E., 2016ko urtarrila
* ↑ World Health Organization Exclusive breastfeeding M.O.E., 2016
* ↑ Biological and Nutritional Aspects of Human Milk in Feeding of Preterm Infants
* ↑ Levin, Roy J. (2006). "The breast/nipple/areola complex and human sexuality". Sexual & Relationship Therapy 21 (2): 237–249
* ↑ Ganong, William F. Manual de Fisiología Médica, Ed. El Manual Moderno, 1980, 400-401 orr.
* ↑ Albero, Josu: Mikrobioen mundu liluragarria, EHUk argitaratuta (2019) 86-87 orr. ISBN: 978-84-1319-082-2
# Ama (Futurama)

Ama Futurama telesaileko doilor printzipala da.

## Deskribapena

Lurreko robot empresa garrantzitsuenaren zuzendaria da. Amona zahar on baten itxura ematen du komunikabideen aurrean, baina egiaz oso zitala eta zekena da.
# Amaia Ballesteros

Amaia Ballesteros López (Trapagaran, 1978) bizkaitar disenatzaile grafikoa, ilustratzailea eta komigilea da.

## Lanak
### Ilustrazioa

* Gaizkileen Galtzada, Garazi Albizu idazlearen lana (2023)
* Ni feminista naiz, eta zu? / Soy feminista, ¿y tú? (Alboan Fundazioa, 2021). María Lezáun idazlearekin. Euskeraz eta erderaz.
* Zallako Baserria (Zallako Udala, 2019)
* Mi aitite, un niño feliz (2018), Mª del Mar Montserrat Ruizekin.
* Zatoz nirekin Santiago de Compostelara (Ibaizabal Argitaletxea, 2017)
* Bolunburuko kastroa. Zallako gure arbasoak (Zallako Udala, 2017)
* La Perla (2016), Mª del Mar Montserrat Ruizekin.
* Ijitoen Altxorra (Ibaizabal Argitaletxea, 2015)
* Kilimanjaroko diamantea (Ibaizabal Argitaletxea, 2013)
* Jentilak eta Eguzkilorearen bidea (Sua Edizioak, Izenaduba Basoa, 2013)
* Izenaduba, baso magikoa (Sua Edizioak, Izenaduba Basoa, 2011)

### Komikigintza

* Amaiur. Gaztelu baltza (Nabarralde, 2022), Angel Rekalde idazlearekin.
* Labirintoa / El Laberinto (REAS Euskadi eta Alboan Fundazioa, 2021) Euskeraz eta erderaz.
* Kanpoaldean / A las afueras (REAS Euskadi, 2021) Euskeraz eta erderaz.
* Euskaltzaindia, euskararen 100 urteko laguna (Euskaltzaindia, 2019), Juan Luis Zabala idazlearekin.
* Mapagilea/ Cartographica (Saure argitaletxea, 2011). Euskeraz, erderaz, frantsesez.
* Gernika bakearen eta adiskidetzearen alde (2012), Joseba Gómezekin.
* Nor zara zu? Bilatu zeure IDa (Eusko Jaurlaritza, Sortzen Consultoria, 2012)
* Gaur gauean geldituko gara? (Eusko Jaurlaritza, Sortzen Consultoria, 2012)
* Ez zaitez nahasi sarean (Eusko Jaurlaritza, Sortzen Consultoria, 2012)
* Oletakorta, ekonomia solidarioko abentura bat (REAS Euskadi eta Alboan Fundazioa, 2015)

## Sariak

Ilustrazio, margo, kartel eta komiki lehiaketa ugaritan parte hartu du, eta erakusketa askotan ere bai, orotara 80 sari baino gehiago eskuratuz.
* 1. saria KAZETA-BAO III. Lehiaketa, KONTAKETA+ ILUSTRAZIOA, 2016.
* 1. saria Ibarra Galtzakomik VII Komiki Lehiaketa. Tolosa, 2014.
* 1. saria Sestaoko Ilustrazio Fantastikoen lehiaketan. 2005, 2009, 2013.
* 1. saria “Bizkaia Maitea” Ingurumeneko lehiaketan. Arte Digitala. 2006, 2007, 2008.
* 2. saria Saure Argitaletxeko “Fábulas Medioambientales” Ilustrazio lehiaketan. 2004.
* Kartel sarituak: Trapagaran, Sestao, Barakaldo, Galdames, Zalla, Erandio, Bakio, Requena, Antsoain, Laredo, Arzúa, Binéfar, Martos, Urnieta, Guadalajara, Aracena, Erandio…
* Komiki sarituak: León, Cornellà de LLobregat, Senpere, Portugalete, Basauri, Zumarraga, Galdakao, Tolosa, Noja, Gasteiz…

## Erreferentziak

* ↑ «Rekalde-Ortzadar Komiki Lehiaketako sariak banatu ditue» Bizkaie 2013ko azaroaren 7a (Noiz kontsultatua: 2019ko urriaren 11n).
* ↑ SL, TAI GABE DIGITALA. (2023-11-15). «XIV. mendeko Leitza irudikatu du Garazi Albizuak ‘Gaizkileen Galtzada’ nobela berrian» naiz: (Noiz kontsultatua: 2023-11-21).
* ↑ «Galdakaoko Udala» www.galdakao.eus (Noiz kontsultatua: 2020-01-25).

## Kanpo estekak

* Amaia Ballesterosen webgunea
* Amaia Ballesterosen Linkedin orrialdea
* El Estudio de Amaia Ballesteros Facebook orrialdea
* Datuak: Q64743982
# Amaia Bacigalupe

Amaia Bacigalupe de la Hera (Portugalete, Bizkaia, 1980) Soziologian lizentziaduna eta Osasun Publikoan doktorea da, Soziologiako irakaslea Euskal Herriko Unibertsitatean, eta ikertzailea OPIK taldean. Osasun publikoaren eta gizarte desberdintasunen arteko eraginak aztertzen ditu, OPIK Osasunaren Gizarte Determinatzaileei eta Aldaketa Demografikoari buruzko Ikerketa Taldearen barruan.
Psikologia sozialean espezializatuta dago. Gai honetan, hainbat artikulu eta lankidetza zientifiko argitaratu ditu, nazioko eta nazioarteko aldizkarietan.

## Erreferentziak

* ↑ Galarraga Aiestaran, Ana. «Amaia Bacigalupe de la Hera, Osasun Publikoan doktorea: “Ikertzaileok ardura zientifiko-politikoa dugu”» Elhuyar Zientzia eta Teknologia (339) 2020-09-01 https://aldizkaria.elhuyar.eus/elkarrizketak/ikertzaileok-ardura-zientifiko-politikoa-dugu/.
* ↑ «Nola aldatuko du koronabirusak mundua?» Berria 2020-04-12 CC BY-SA 4.0 lizentziapean.

## Kanpo estekak

* «Bacigalupe De La Hera, Amaia» Irakasle fitxa, Euskal Herriko Unibertsitatearen webgunean (Noiz kontsultatua: 2020-09-02).
* Amaia Bacigaluperen Twitter kontua.
* Datuak: Q90260648
# Amaia Bao

Amaia Bao Gomez (Barakaldo, Bizkaia, 1960ko abuztuaren 20a - xx, 2015eko apirilaren 16a) politikari bizkaitarra izan zen.

## Ibilbidea

Lanbidez irakaslea zen. Eusko Abertzale Ekintza alderdiko militantea eta alderdi honetako Komite Nazionaleko kidea zen. 1978an Altsasuko Mahaiean parte hartu zuen alderdiak eta Herri Batasunan sortu zen beste alderdi batzuekin batera. Bao Herri Batasunako Mahai Nazionaleko kide izan zen EAE-ANV ordezkatuz, eta 1997an Mahai Nazionaleko kide guztiekin batera espetxeratua izan zen.

## Erreferentziak

* ↑ «EL PAIS DIGITAL - ESPAÑA» www1.udel.edu (Noiz kontsultatua: 2020-05-26).
* ↑ «ABC MADRID 06-10-1997 página 24 - Archivo ABC» abc 2019-08-29 (Noiz kontsultatua: 2020-05-26).
* ↑ SL, TAI GABE DIGITALA. (2015-04-16). «Amaia Bao EAE-ANVko militantea zendu da» naiz: (Noiz kontsultatua: 2020-05-26).

## Kanpo estekak

* Datuak: Q95591123
# Amaia Bernarás

Amaia Bernarás Iturrioz informatika-ingeniaria da, baita ikertzailea ere adimen artifizialean. 2019z geroztik Gipuzkoako Zientzia eta Teknologia Parkeko gerentea da.
1987an amaitu zituen Informatika ikasketak EHUko Donostiako Informatika Fakultatean eta orduz geroztik ibilbide profesional luzea izan du. Urte betez, informatika arloan lan egin zuen, Gipuzkoako Ikastolen Federazioko informatika arduradun gisa hasieran, eta Bilboko Labein zentro teknologikoan ondoren (gaur egun Tecnalia dena). Labeinek emandako aukera onartuz, Edinburgoko Unibertsitatera joan zen ikertzaile bisitari moduan (visiting researcher). Printzipioz urte baterako izan behar zuen egonaldia beste hiru urtez luzatu zuen, Adimen artifizialezko doktore-tesia egin zuen bertan. Azken horrek bidea eman zion nazioarteko hainbat unibertsitatetan aritzeko: Edinburgon, Bruselan, Sydney-n eta Mondragon Unibertsitatean hain zuzen ere. Enpresa mundura salto eginez, Tecnalia zentro teknologikoan eta Donostiako Teknologi Elkartegian aritu izan da geroago, baita Idom Ingeniaritza eta aholkularitza enpresan ere Zientzia, Teknologia eta Berrikuntza aholkulari senior gisa.
2019z geroztik Gipuzkoako Zientzia eta Teknologia Parkeko gerentea da.
30 urtetan 10 lan desberdin izan ditu. Ezaugarri bikainak zituzten lanpostuak laga izan ditu birritan ezaugarri apalagoak zuten lanak hartzeko pertsonalki edo profesionalki “inbertsioak” zirelako, edo gustuko gaiak landu ahal izateko.

## Erreferentziak

* ↑ Euskadiko Parkeek IASPren Munduko 36. Konferentzian hartuko dute parte – Parque Científico y Tecnológico de Gipuzkoa. (Noiz kontsultatua: 2019-10-15).
* ↑ (Ingelesez) «dblp: Amaia Bernaras» dblp.uni-trier.de (Noiz kontsultatua: 2019-10-15).
* ↑ Bernarás, Amaia. (2019). «Google Académico» scholar.google.com (Noiz kontsultatua: 2019-10-15).
* ↑ Innobasque Agencia vasca de la Innovación. (2015-02-24). Amaia Bernaras - IDOM y la innovación en ingeniería y manufactura. (Noiz kontsultatua: 2019-10-15).
* ↑ «Ikasle ohia // Ex-alumna: Amaia Bernaras (Idom Ingeniaritza)» DIFusio@ (Noiz kontsultatua: 2019-10-15).

## Kanpo estekak

* Amaia Bernarás Linkedin sare profesionalean.
* Datuak: Q71006415
# Amaia Cardona Zapirain

Amaia Cardona Zapirain (Oiartzun, Gipuzkoa, 1972) gipuzkoar modelo ohia, aktorea eta musika irakaslea da.
Euskal Telebistako Superbat saioan egin zuen lan Xaki izeneko pertsonaia antzezten. Irakasle-ikasketak egin zituen. 1997an Aitziber izeneko pertsonaiarena egin zuen Euskal Telebistako Goenkale telesailean.

## Erreferentziak

* 1 2 «PASARELATIK musika gelara » Oarsoaldean 43: 38-39. 2008ko martxoa.
* ↑ Bengoetxea, Irune. (1993-10-08). «Soslaia: Amaia Cardona» Euskaldunon Egunkaria 880: 32. (Noiz kontsultatua: 2020-05-13).
* ↑ «Ikusmiran: Amaia Cardona» HABE 237: 2. 1994ko maiatza (Noiz kontsultatua: 2020-05-13).

## Kanpo estekak

* Datuak: Q94290025
# Afrikar erle

Afrikar erlea, baita erle hiltzailea ezizenez ere ezaguna, apis mellifera scutellata afrikar erlea eta erle arruntaren nahasketatik sortutako erle espezie hibrido bat da.
Erle espezie honen ezaugarri nagusia bere defentsa joera nabarmena da, berau gogaitu edota mehatxatua sentituz gero joera oso oldarkorra izatera iritsi daiteke. Multzo handitan erasotzen dute, oso azkar eta biktima bere erletegitik 400 metrotara jarraitzeko gai dira. Jatorriz, Afrikakoak izan arren, Amerikara igaro eta Hego Amerikatik Ipar Amerikarako bidea egin dute, AEBetan 1.000 pertsona baina gehiago hil ditu, erle arruntak baina hamar aldiz koska gehiago eginez.

## Kanpo estekak

* Datuak: Q387728
* Multimedia: Africanized bee / Q387728
# Afrikar paradisuko euli-txori

Afrikar paradisuko euli-txoria (Terpsiphone viridis) Terpsiphone generoko animalia da. Hegaztien barruko Monarchidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Terpsiphone
* Monarchidae

## Kanpo estekak

* World Bird Names
* Datuak: Q541440
* Multimedia: Terpsiphone viridis / Q541440
* Espezieak: Terpsiphone viridis
# Afrikar morea

Afrikar morea (Trithemis annulata) Libellulidae familiako odonatua da.

## Deskribapena

32-38 mmko luzerako burruntzia da. Ar helduen gorputza ia erabat gorri-morea da. Hegoen nerbioak gorriak dira, eta pterostigma herdoilkara, marra beltzez inguratua. Emeak eta ar gazteak hori-marroiak dira, eraztun mehar beltzak eta bizkarreko marra beltz batekin. Ar ete emeen atzeko hegalen oinarria hori-laranjaz koloreztatua da.

## Habitat

Larbak ur geldietan edo joaira lasaiko ibaietan garatzen dira. Helduak, maiz, ur bazterreko harrietan pausatzen dira.

## Banaketa

Jatorriz afrikarra bada ere, iparralderantz hedatzen ari da eta hegoaldeko Europa kolonizatu du. Iberiar penintsulan 1978an behatua izan zen aurrenekoz, Kortsikan 1989an eta hego-ekialdeko Frantzian 1994an. 2000ko hamarkadan Pirinio Atlantikoetara iritsi zen.

## Erreferentziak

* ↑ «ArgazkiGaleria - Elhuyar Aldizkaria» aldizkaria.elhuyar.eus (Noiz kontsultatua: 2024-07-24).
* ↑ Violet dropwing (Trithemis annulata) Arkive.org/
* ↑ Trithemis annulata (Palisot de Beauvois, 1805) Odonatos de Europa y Marruecos. Bioscripts.net
* ↑ Monographie du Trithemis annulata Enquête Trithemis. Observatoire Naturaliste des Ecosystèmes Méditerranéens. Onem-france.org

## Kanpo estekak

* (Frantsesez) Trithemis annulataren banaketa Frantzian Enquête Trithemis. Observatoire Naturaliste des Ecosystèmes Méditerranéens. Onem-france.org
* Datuak: Q947217
* Multimedia: Trithemis annulata / Q947217
* Espezieak: Trithemis annulata
# Afrikar milazka

Afrikar milazka (Tamarix africana) Tamarix generoko zuhaixka bat da, jatorria mendebaldeko Mediterraneon duena.
3-4 metro luze izatera iristen da, eta nahiago ditu klima bero eta lehorrak.

## Erreferentziak

* ↑ Peter eta Ingrid Schönfelder. (2008). Die neue Kosmos-Mittelmeerflora. Stuttgart: Franckh-Kosmos Verlags-GmbH & Co. Kg, 344 or. ISBN 978-3-440-10742-3..

## Kanpo estekak

* Datuak: Q1641972
* Multimedia: Tamarix africana / Q1641972
* Espezieak: Tamarix africana
# Afrikaren Eguna

Afrikaren Eguna urtero, Afrikar Batasunaren eskutik, maiatzaren 25ean ospatu egiten da.

## Ospakizuna

Egun honetan OUA edo Afrikako Batasunaren aldeko Erakundearen sortzea ospatzen da. Erankunde hori 1963ko maiatzaren 25ean sortu zen; aurretik Afrikako Estatuen Batasuna zegoen baina 1962an desegin zen. OUAren helburuak Afrikako estatuen arteko batasuna eta elkartasuna indartzea eta, aldi berean, kontinentearen bozeramaile izatea ziren. Beste helburua kolonialismoaren aurka aritzea zen. 2001eko ekainaren 26an Afrikar Batasuna sortu zen eta, 2002ko uztailaren 9an aurrekoari ordezkatu zuen. Gaur egun, Afrikar Batasuna Afrikako herrialde guztiek osatzen dute, Maroko izan ezik. Afrikar Batasunaren sorrera Europar Batasunaren ereduan oinarritu zen.

## Afrikaren Egunaren gaiak

| Urte | Gaia |
| 2014 | «Nekazaritza eta elikadura seguritatea» |
| 2013 | «Pan-Africanismoa eta Afrikaren Berpizkundea» |
| 2011 | «Garapen sustengarriaren alde gazteen autonomia indartu» |
| 2010 | «Egin dezagun bakea» |
| 2009 | «Afrika batua, baketsu eta aberatsaren alde» |

## Ikus, baita ere

* Afrikar Batasuna
* Panafrikanismo

## Erreferentziak

* ↑ http://www.un.org/spanish/News/story.asp?NewsID=26545#.VWIoMqhSlwq

## Kanpo estekak

* Afrikaren Egunaren web ofiziala
* Aste afrikarra
* Datuak: Q387827
* Multimedia: Africa Day / Q387827
# Amandine Sanchez

Amandine Sanchez (Baiona, 1984ko otsailaren 16a) lapurtar surflaria da. 2004an World Qualifying Series zirkuituan debutatu eta 2009an Frantziako txapeldun bilakatu zen.
# Amanece, que no es poco

Amanece, que no es poco José Luis Cuerdak zuzenduta espainiar film bat da. 1989ko urtarrilean estreinatu zuten. Umore absurdoa lantzen duen film koral bat da, gidoi surrealista batekin, Albaceteko probintzian garatua.

## Sinopsia

Oharra: Atal honek istorio osoa edo amaiera argitzen du.
Oklahomako Unibertsitatean lan egiten duen espainiar ingeniari bat Espainiara itzuli da bere urte sabatikoaz gozatzera. Bere aitarekin batera menduko herri batera iristen da. Bertan inor ez dagoela ematen du, baina herritar guztiak mezan daude.

## Aktoreak

* José Sazatornil, Gutiérrez kaboa.
* Antonio Resines, Teodoro.
* Luis Ciges, Teodororen aita.
* Casto Sendra (Cassen), apaiza.
* Aurora Bautista, Pádington.
* Enrique San Francisco, Cascales.
* Pastora Vega, laboraria.
* Chus Lampreave, Álvarez andrea.
* Manuel Alexandre, Paquito.
* María Isbert, Adelaida.
* Miguel Rellán, Carmelo.
* Guillermo Montesinos, suizida.
* Rafael Alonso, alkatea.
* Antonio Gamero, azoketako saleroslea.
* Gabino Diego, estatubatuarra.
* Ovidi Montllor, Pascual.
* Carmen de Lirio, Rocío andrea.
* Queta Claver, Remedios andrea.
* Fedra Lorente, Susan.
* Violeta Cela.
* Tito Valverde, laboraria.
* Ferran Rañé, Mariano.
* Arturo Bonín, Bruno.
* Paco Hernández, maisua.

## Kanpo estekak

* Datuak: Q4739835
# Amandola

Amandola Italiako udalerri bat da. Fermoko probintzian kokatuta dago, Markak eskualdean. 3.266 biztanle ditu, 69,5 kilometro koadroko azaleran banatuta.

## Mugakideak

Amandolak honako udalerri hauekin egiten du muga:
Monte San Martino Montefortino Penna San Giovanni Sarnano Montefalcone Appennino Smerillo Comunanza Gualdo

## Kanpo estekak

* Datuak: Q59110
* Multimedia: Amandola / Q59110
# Amandine Leynaud

Amandine Suzanne Monique Leynaud, (Aubenas, Frantzia, 1986ko maiatzaren 2a), eskubaloian aritzen den kirolari frantziarra da..
2016ko Udako Olinpiar Jokoetan (Rio de Janeiro), esku hartu, eta zilarrezko domina eskuratu zuen; 2020ko Udako Olinpiar Jokoetan (Tokio), berriz, urrezko domina eskuratu zuen, bietan eskubaloian eta Frantzia ordezkatuz; ROCeko taldearen (zilarrezko domina) eta Norvegiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Méline Nocandy, Blandine Dancette, Pauline Coatanea, Chloé Valentini, Allison Pineau, Coralie Lassource, Grâce Zaadi Deuna, Amandine Leynaud, Kalidiatou Niakaté, Cléopatre Darleux, Océane Sercien-Ugolin, Laura Flippes, Béatrice Edwige, Pauletta Foppa, Estelle Nze Minko]] eta Alexandra Lacrabèrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Eskubaloia, emakumezkoa. |
| 2020 | Tokio Japonia | 01 ! | Eskubaloia, emakumezkoa. |

## Erreferentziak

* ↑ «Amandine Leynaud» olympedia.org (Ingelesez)
* ↑ "Amandine Leynaud" olympics.com (Gaztelaniaz)

## Kanpo estekak

* Datuak: Q454266
* Multimedia: Amandine Leynaud / Q454266